Diari Oficial de la Generalitat Valenciana


Sumari del DOGV 3956, del 09-03-2001 (2001/2112)

RESOLUCIÓ de 2 de març de 2001, del director territorial de Cultura i Educació d'Alacant, per la qual s'estableix el calendari per a l'assignació de llocs escolars a alumnes de centres adscrits i per a l'admissió d'alumnes en centres docents no universitaris sostinguts amb fons públics per al curs 2001/2002.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3956

Data del DOGV
:   09-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2112


Data del document
:   02-03-2001

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * Alacant
    * alumne
    * accés a l'educació
    * alumnat
    * ensenyament públic

RESOLUCIÓ de 2 de març de 2001, del director territorial de Cultura i Educació d'Alacant, per la qual s'estableix el calendari per a l'assignació de llocs escolars a alumnes de centres adscrits i per a l'admissió d'alumnes en centres docents no universitaris sostinguts amb fons públics per al curs 2001/2002. [2001/2112]
  
El Decret 27/1998, de 10 de març (DOGV del 26 de març), del Govern Valencià, regula l'admissió de l'alumnat en els centres docents no universitaris finançats amb fons públics.
  
El procediment per a l'admissió d'alumnes ha estat determinat per l'Ordre de 3 d'abril de 1998 (DOGV 08.04.98) de la Conselleria de Cultura, Educació i Ciència.
  
L'apartat quart de l'esmentada Ordre encarrega al director territorial l'establiment del calendari per al procés d'escolarització de l'alumnat en els centres docents sostinguts amb fons públics del seu àmbit de competència i la fixació dels terminis màxims de desenvolupament d'aquest procés.
  
D'altra banda, la generalització dels ensenyaments d'Educació Secundària Obligatòria, permet d'unificar els períodes per a l'admissió d'alumnes en tots els centres que imparteixen ensenyaments bàsics, possibilitant l'exercici del dret del sol·licitant a obtenir qualsevol plaça vacant, amb independència del tipus de centre en què s'imparteixen aquests ensenyaments: col·legi d'educació primària, institut d'educació secundària o centre privat concertat.
  
Cal, per tant, establir per al curs 2001/2002 i en l'àmbit de la província d'Alacant, el calendari d'admissió de l'alumnat en els centres finançats amb fons públics dels nivells que en aquesta resolució se citen, i els terminis màxims de desenvolupament.
  
Conseqüentment, i en virtut de les facultats que tinc conferides, resolc:
  
Primer
  
L'admissió de l'alumnat, per al curs 2001/2002, als centres sostinguts amb fons públics de la província d'Alacant i que imparteixen ensenyaments d'Educació Infantil, Preescolar, Educació Primària i Educació Secundària Obligatòria, es produirà d'acord amb el calendari que apareix com a Annex I de la present resolució.
  
Segon
  
L'admissió de l'alumnat, per al curs 2001/2002, als centres sostinguts amb fons públics de la província d'Alacant i que imparteixen ensenyaments de Batxillerat i Formació Professional específica de grau mitjà, així com els ensenyaments corresponents als cursos encara no extingits de FPII, es produirà d'acord amb el calendari que apareix com a Annex II de la present resolució.
  
Tercer
  
L'alumnat que necessite ser escolaritzat, una vegada finalitzat el procés ordinari de matriculació, seguirà el procediment establert en l'apartat trenta-set, 2, de l'Ordre de 3 d'abril de 1998
  
Quart
  
L'escolarització d'alumnes amb necessitats educatives especials es regirà per l'Ordre d'11 de novembre de 1994 (DOGV de 18.01.95), de la Conselleria d'Educació i Ciència, i les previsions que estableixen tant el Decret 27/1998, del Govern Valencià, sobre admissió de l'alumnat en els centres docents, com l'Ordre de 3 d'abril de 1998, en els seus apartats sisé, 3, K) i vint-i-tres, 2.
  
Cinqué
  
A l'efecte de valorar les rendes anuals de la unitat familiar, l'import a considerar serà de 969.780 PTA, fixat com a salari interprofessional, per a l'any 1999, pel Reial Decret 2817/1998 de 23 de desembre (BOE del 30),
  
Alacant, 2 de març de 2001.- El director territorial: Juan Espinar Alberca.
  
ANNEX I
  
Calendari d'admissió d'alumnes
  
Centres d'educació infantil, primària i secundària sostinguts amb fons públics
  
Aquest procés d'admissió afecta als ensenyaments d'Educació Infantil, Preescolar, Educació Primària i Educació Secundària Obligatòria, i s'organitzarà en les fases que s'indiquen a continuació, amb subjecció al calendari següent de l'any 2001:
  
I. Actuacions prèvies al procés d'admissió.
  
1. Publicació de les àrees d'influència i limítrofes:
  
Fins al 7 de maig, inclusivament, llevat d'allò previst al punt 2.1.
  
2. Assignació d'un lloc escolar en centres d'Educació Secundària Obligatòria, afectats per l'adscripció de centres d'Educació Primària.
  
2.1. Publicació de les àrees d'influència i limítrofes que afecten a l'Educació Secundària Obligaròria en els centres d'Educació Secundària, en aquelles localitats en què siga d'aplicació el procediment d'assignació d'un lloc escolar:
  
Fins al 22 de març, inclusivament.
  
2.2. Determinació i publicació de les places disponibles en cada centre:
  
Fins al 22 de març, inclusivament.
  
2.3. Presentació de la sol·licitud de confirmació de plaça i de la documentació corresponent en el centre d'origen, per a l'assignació de lloc escolar en el centre o centres d'adscripció:
  
Del 23 al 30 de març, ambdós inclusivament.
  
2.4. Adjudicació de places i publicació de les llistes provisionals d'admissió dels alumnes en els distints centres:
  
Del 2 al 10 d'abril, ambdós inclusivament.
  
2.5. Reclamació davant el director o titular del centre sol·licitat en primer lloc:
  
L'11, 24, 25 i 26 d'abril.
  
2.6. Resolució de les reclamacions:
  
Del 26 d'abril al 3 de maig, ambdós inclusivament.
  
2.7. Publicació de les llistes definitives d'assignació de lloc escolar:
  
El 4 de maig.
  
2.8. Remissió de la documentació dels alumnes per part dels centres d'origen als d'adscripció i formalització en aquests de la situació acadèmica dels alumnes (optativitat, religió/alternatives, idioma, ...):
  
Del 22 de juny al 2 de juliol, ambdós inclusivament.
  
3. Confirmació de places en els supòsits prevists en l'apartat segon, punt 4, y apartat onze, punt 2, de l'Ordre de 3 d'abril de 1998, de la Conselleria de Cultura, Educació i Ciència.
  
Fins a l'11 d'abril, inclusivament.
  
4. Constitució de les comissions municipals, de districte i sectorials d'escolarització.
  
Fins a l'11 d'abril, inclusivament.
  
5. Publicació de vacants per al procés d'admissió d'alumnes i determinació de centres receptors:
  
Fins al 7 de maig, inclusivament.
  
II. Admissió d'alumnes.
  
1. Presentació de les sol·licituds d'admissió i de la documentació corresponent:
  
Del 8 al 17 de maig, ambdós inclusivament.
  
2. Selecció de sol·licitants
  
Del 18 de maig al 4 de juny, ambdós inclusivament:
  
· Baremació de sol·licituds.
  
· Elaboració de llistes provisionals d'alumnes admesos i no admesos, i remissió a la comissió d'escolarització. Amb aquesta finalitat, queden facultades les comissions municipals d'escolarització per a fixar, segons les circumstàncies de cada localitat, la data en què els centres han d'enviar les llistes provisionals d'alumnes.
  
· Adjudicació de plaça als alumnes que no l'hagen obtinguda en el primer centre sol·licitat.
  
· Publicació de les llistes provisionals de l'alumnat admés i no admés per part de cada centre.
  
3. Reclamacions davant l'òrgan competent de centre per al procés d'admissió d'alumnes:
  
Del 5 al 7 de juny, ambdós inclusivament.
  
4. Publicació de les llistes definitives de l'alumnat admés i no admés:
  
L'11 de juny, sense perjudici de la resolució de la comissió municipal d'escolarització sobre els casos a què fa referència el punt següent.
  
5. Reclamacions davant la comissió d'escolarització, en el procés d'admissió d'alumnes en centres públics:
  
Del 12 al 15 de juny, ambdós inclusivament.
  
6. Resolució de les reclamacions per part de la comissió d'escolarització, en el procés d'admissió d'alumnes en centres públics:
  
Del 15 al 21 de juny, ambdós inclusivament.
  
7. Formalització de la matrícula en els centres:
  
Del 22 de juny al 2 de juliol, ambdós inclusivament.
  
8. Recurs ordinari davant el director territorial de Cultura i Educació, en el procés d'admissió d'alumnes en centres públics:
  
Un mes comptador des de la recepció de l'acord adoptat per la comissió d'escolarització.
  
En els centres privats sostinguts amb fons públics els interessats podran formular denúncia davant la Direcció Territorial de Cultura i Educació.
  
9. Tramitació de vacants en finalitzar el procés
  
Fins al 6 de juliol:
  
· Remissió de les vacants a la comissió d'escolarització per part dels centes docents.
  
· Les comissions d'escolarització traslladaran les relacions de les vacants dels centres de la seua competència (annexos XIV i XVI de l'Ordre) a la Direcció Territorial de Cultura i Educació (servei d'Inspecció Educativa).
  
10. Prolongació de l'escolaritat.
  
En relació amb els alumnes que hagen cursat deu anys acadèmics d'escolaritat i que complisquen l'edat per a concloure l'ensenyament obligatori, els centres establiran un termini a fi que aquests alumnes manifesten que s'acullen al dret de prolongació de l'escolaritat que els atorga la LOGSE. Aquest termini estarà inclòs dins dels límits establits per a la formalització de la matrícula, punt 7 d'aquest epígraf.
  
ANNEX II
  
Calendari d'admissió d'alumnes
  
Centres d'educació secundària sostinguts amb fons públics
  
Aquest procés d'admissió afecta als ensenyaments de Batxillerat, Formació Professional específica de grau mitjà i els cursos encara no extingits de FPII, i s'organitzarà en les fases que s'indiquen a continuació, amb subjecció al calendari següent de l'any 2001:
  
I. Actuacions prèvies al procés d'admissió.
  
1. Constitució de les comissions municipals i sectorials d'escolarització.
  
Fins al 4 de maig, inclusivament.
  
2. Publicació de les àrees d'influència i limítrofes:
  
Fins al 18 de maig, inclusivament .
  
3. Publicació de vacants per al procés d'admissió d'alumnes i determinació dels centres receptors.
  
Fins al 18 de maig, inclusivament.
  
II. Admissió d'alumnes.
  
1. Presentació de les sol·licituds d'admissió i de la documentació corresponent:
  
Del 21 de maig a l'1 de juny, ambdós inclusivament.
  
2. Selecció de sol·licitants
  
Del 4 al 27 de juny, ambdós inclusivament:
  
· Baremació de sol·licituds.
  
· Entegra del certificat justificatiu de les condicions acadèmiques per a cursar els estudis sol·licitats: fins el 20 de juny, inclusivament.
  
· Elaboració de llistes provisionals d'alumnes admesos i no admesos, i remissió a la comissió d'escolarització. Amb aquesta finalitat, queden facultades les comissions municipals d'escolarització per a fixar, segons les circumstàncies de cada localitat, la data en què els centres han d'enviar les llistes provisionals d'alumnes.
  
· Adjudicació de plaça als alumnes que no l'hagen obtinguda en el primer centre sol·licitat.
  
· Publicació de les llistes provisionals de l'alumnat admés i no admés per part de cada centre.
  
3. Reclamacions davant l'òrgan competent del centre per al procés d'admissió d'alumnes:
  
El 28 y 29 de juny y el 2 de juliol.
  
4. Publicació de les llistes definitives de l'alumnat admés i no admés:
  
El 3 de juliol, sense perjudici de la resolució de la comissió municipal d'escolarització sobre els casos a què fa referència el punt següent.
  
5. Reclamacions davant la comissió d'escolarització, en el procés d'admissió d'alumnes en centres públics:
  
Del 4 al 7 de juliol, ambdós inclusivament.
  
6. Resolució de les reclamacions per part de la comissió d'escolarització, en el procés d'admissió d'alumnes en centres públics:
  
Del 4 al 9 de juliol, ambdós inclusivament.
  
7. Formalització de la matrícula en els centres:
  
Del 4 al 10 de juliol, ambdós inclusivament.
  
L'alumnat de Batxillerat i FP que en l'avaluació final de juny estiga en condicions acadèmiques de promocionar al curs següent, formalitzarà la seua matrícula en el mes de juliol, en el termini que, a tals efectes, determine cada centre.
  
8. Recurs ordinari davant el director territorial de Cultura i Educació, en el procés d'admissió d'alumnes en centres públics:
  
Un mes comptador des de la recepció de l'acord adoptat per la comissió d'escolarització.
  
En el centres privats sostinguts amb fons públics el interessats podran formular denúncia davant la Direcció Territorial de Cultura i Educació.
  
9. Tramitació de vacants en finalitzar el procés
  
Fins el 17 de juliol:
  
· Remissió de les vacants a la comissió d'escolarització per part dels centes docents.
  
· Les comissions d'escolarització traslladaran les relacions de les vacants dels centres de la seua competència (annexos XV, XVII i XVIII de l'Ordre) a la Direcció Territorial de Cultura i Educació (servei d'Inspecció Educativa).
  
III. Calendari extraordinari d'admissió d'alumnes, exclusivament per aquells ensenyaments en què s'apliquen proves al setembre
  
1. Publicació de vacants i presentació de sol·licituds:
  
Fins al 5 de setembre, inclusivament.
  
2. Selecció de sol·licitants
  
Fins a l'11 de setembre, inclusivament:
  
· Baremació de sol·licituds i adjudicació de places per l'òrgan competent de centre per al procés d'admissió d'alumnes.
  
· Reunions de les comissions d'escolarització.
  
· Publicació de llistes provisionals.
  
3. Reclamacions:
  
El 12 de setembre.
  
4. Resolució de reclamacions per la Comissió Municipal d'Escolarització i publicació de llistes definitives:
  
El 13 de setembre.
  
5. Formalització de matrícula:
  
Fins al 17 de setembre.
  
6. Tramitació de vacants en finalitzar el procés
  
Fins al 21 de setembre:
  
· Remissió de les vacants a la comissió d'escolarització per part dels centres docents.
  
· Trasllat per les comissions d'escolarització de les relacions de vacants dels centres de la seua competència (annexos XV, XVII i XVIII de l'Ordre) a la Direcció Territorial de Cultura i Educació (servei d'Inspecció Educativa).
  
7. Matrícula d'alumnes repetidors.
  
Els directors dels centres establiran un termini de matrícula per als alumnes repetidors del mateix centre, els quals hauran de matricular-se en aquest període, passat el qual, perdran l'opció al lloc escolar. En qualsevol cas, el termini serà anterior a l'establert per als alumnes de nou ingrés.